
· 2021eko martxoaren 31ko 2021/001224 Alkatetza Dekretuaren laburpena: «Euskara: gidabaimena lortzeko azterketa euskaraz egitea» diru-laguntzarako 2021eko deialdia (Kultura-politika eta Euskara Arloa).

· Diru-laguntzei buruzko azaroaren 17ko 38/2003 Lege Orokorraren 17.3 eta 20.8 artikuluetan xedatutakoarekin bat eginez (testua, osorik, Diru-Laguntzen datu-base nazionalean: htpp:www.pap.minhap.gob.es/bdnstrans), honako hauek zehaztu dira:

Lehenengoa. Deialdi honetako diru-laguntzen onuradunak.

17 eta 23 urte arteko gazteak (hau da, 1998-2004 bitartean jaiotakoak), basaurin erroldatuak, gidabaimena lortzeko azterketa euskaraz egin dutenak 2019ko irailaren 1etik, 2021eko deialdiko eskabideak aurkezteko azken egunera bitartean.

Bigarrena. Diru-laguntzaren xedea.

Udalerriko merkataritzan euskararen erabilera zabaldu edo normalizatzea; eta, era berean, bultzatzea udalerriko gazteek gidabaimena lortzeko prestakuntza euskaraz egitea.

Hirugarrena. Oinarri arautzaileak.

Kultura-politika eta Euskara arloko diru-laguntzak emateko Oinarriak eta Oinarri arautzaileen Eranskinak onartu ditu 2021eko otsailaren 5eko 2021/000393 Dekretuak; eta 2021eko otsailaren 16ko 31 zenbakidun BAOn eta 2021eko martxoaren 8ko 45 zenbakidun BAOn argitaratu dira hurrenez hurren.

Laugarrena. Diru-laguntzaren zenbatekoa.

Diru-laguntza 3.500,00 eurokoa da.

Eskatzaileak 100 euro jasoko ditu, teoria azterketa euskaraz egitearren.
Diru-laguntzak eman eta gero partidan dirua geratu bada, 100 euroko saria zozkatuko da diru-laguntza jaso dutenen artean, gasolina erosteko udalerriko gasolindegietan. Partida agortu arte, ahal beste sari zozkatuko dira. Diru-laguntza jaso duen gazte bakoitzak sari bakarra jaso ahalko du.

Bosgarrena. Eskabideak aurkezteko epea.

eskabideak aurkezteko epea oinarri hauek BAOn argitaratzen diren biharamunetik 2021eko urriaren 29ra arte izango dela.

Seigarrena. Beste datu batzuk.

Diru-laguntzaren zuriketak bat egin behar duela eskabideari erantsi beharreko fakturaren jatorrizkoaren aurkezpenarekin.
Sarien kasuan zuritzeko azken eguna 2022ko uztailaren 31 izango da.

Basauri, 2021eko martxoaren 31a.
Asier Iragorri Basaguren. Alkatea.


